PARLAMENTUL ROMÂNIEI
CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 04.04.2006 

Nr. P.L.-X 196


A V I Z

asupra proiectului de Lege pentru completarea art.1 din Legea nr.9/2003 privind Ordinul Meritul Sportiv şi Medalia Meritul Sportiv

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru completarea art.1 din Legea nr.9/2003 privind Ordinul Meritul Sportiv şi Medalia Meritul Sportiv, trimis cu adresa nr.P.L.X – 196 din 22 martie 2006, înregistrat sub nr.31/328 din 22 martie 2006.

Camera Deputaţilor este Cameră decizională.


Guvernul, prin adresa nr.3198 din 13.12.2005, nu susţine adoptarea iniţiativei legislative, întrucât titlul de “ambasador onorific” nu este prevăzut de legislaţia română în materie, astfel că utilizarea sa ar putea crea confuzii. Totodată, iniţiativa legislativă nu prevede mijloacele necesare pentru acoperirea cheltuielilor generate de punerea ei în aplicare. 

Senatul a adoptat proiectul de Lege în şedinţa din 16 martie 2006.

Potrivit prevederilor art. 61 din Regulamentul Camerei Deputaţilor, comisia juridică a dezbătut proiectul de Lege menţionat mai sus în şedinţa din 4 aprilie 2006.

Membrii comisiei au examinat proiectul de Lege, expunerea de motive, punctul de vedere al Guvernului şi avizul favorabil al Consiliului Legislativ nr.1306 din 27.09.2005.

În urma dezbaterilor, cu unanimitate de voturi, s-a hotărât avizarea favorabilă a proiectului de Lege.


În raport de obiectul şi conţinutul său, proiectul de Lege face parte din categoria legilor ordinare.

      PREŞEDINTE,

                   SECRETAR,                                  

